b"\n_START_ARTICLE_\nManchester Uniteds historie (1969-1986)\n_START_SECTION_\n\xc3\x85rerne efter Busby\n_START_PARAGRAPH_\nWilf McGuinness, dav\xc3\xa6rende assisterende landsholdstr\xc3\xa6ner, fik posten som manager efter Matt Busby. Han havde v\xc3\xa6ret i klubben siden 1950. I december 1970 blev han fyret. Busby overtog igen managerposten midlertidigt, indtil udn\xc3\xa6vnelsen af Frank O'Farrell._NEWLINE_United \xc3\xa5bnede 1972-73 s\xc3\xa6sonen med ni kampe uden en sejr. Bestyrelsen talte om at bringe Tommy Docherty til som manager, og den 19. december 1972 mistede O'Farrell sit job. Dette var slutningen p\xc3\xa5 en \xc3\xa6ra.\n_START_SECTION_\nDocs r\xc3\xb8de arme\n_START_PARAGRAPH_\nDocherty begyndte umiddelbart efter at genopbygge holdet med en r\xc3\xa6kke nye spillere. Vigtigst af disse var Lou Macari. United rejste sig igen og sluttede s\xc3\xa6sonen p\xc3\xa5 en 18. plads._NEWLINE_Denis Law forlod klubben til fordel for Manchester City, hvilket f\xc3\xb8rte til protester blandt tilh\xc3\xa6ngere. George Best gjorde igen comeback og underskrev en kontrakt for s\xc3\xa6sonen 1973-74. United r\xc3\xb8g for anden gang siden 1937 ned i andendivision.\n_START_SECTION_\nGenopstandelsen\n_START_PARAGRAPH_\nTrods nedrykning blev tilskuertallet p\xc3\xa5 Old Trafford \xc3\xb8get i 1974-75 s\xc3\xa6sonen. I samme s\xc3\xa6son vandt de andendivision og blev forfremmet til f\xc3\xb8rstedivision. Holdet sluttede p\xc3\xa5 tredjepladsen i den efterf\xc3\xb8lgende s\xc3\xa6son. Holdet gjorde det godt i FA Cuppen, men tabte til Southampton p\xc3\xa5 Wembley i finalen. _NEWLINE_United gjorde det d\xc3\xa5rligt i ligaen den efterf\xc3\xb8lgende s\xc3\xa6son, og var i en periode i fare for at rykke ned. Dog vandt de FA Cuppen, efter at have vundet 2-1 over Liverpool F.C..\n_START_SECTION_\nMary Brown-aff\xc3\xa6ren\n_START_PARAGRAPH_\nLidt over en m\xc3\xa5ned senere, blev nyheden om, at Docherty havde en aff\xc3\xa6re med hende, og derfor forlod sin kone, for at gifte sig med hende. Hun var holdets fysioterapeuts kone.\n_START_SECTION_\nDave Saxton\n_START_PARAGRAPH_\nDocherty havde v\xc3\xa6ret popul\xc3\xa6r blandt fansene, og den nye manager, Dave Sexton, skulle have succes, for at kunne komme p\xc3\xa5 samme h\xc3\xb8jde som Docherty. Med FA Cup-sejren var United kvalificeret til Mesterholdenes Europa Cup._NEWLINE_Igen kom United til finalen i FA Cuppen, men tabte til Arsenal._NEWLINE_I 1979-80-s\xc3\xa6sonen var den r\xc3\xb8de h\xc3\xa6r t\xc3\xa6t p\xc3\xa5 en ligatitel. De sluttede p\xc3\xa5 andenpladsen efter Liverpool. I l\xc3\xb8bet af s\xc3\xa6sonen fik United-tilh\xc3\xa6ngerne skylden for, at to Middelsbrough-tilh\xc3\xa6ngere d\xc3\xb8de. P\xc3\xa5 trods af, at United vandt de sidste 7 kampe, havde holdet hverken spillet godt i ligaen eller i FA Cuppen, hvilket gjorde, at Saxton blev fyret."